|  |  |  |
| --- | --- | --- |
| **RB** | **KRITERIJ** | **BODOVI** |
| **1.** | **Doprinos aktivnosti iz poslovnog plana na očuvanju/stvaranju novih radnih mjesta** | **max. 10** |
| Za novostvorena radna mjesta – najmanje 1 novozaposleni na puno radno vrijeme (uključujući samozapošljavanje) | 10 |
| Očuvanje radnog mjesta i dodatno zapošljavanje na minimalno 6 mjeseci tijekom godine i tako narednih 5 godina od isplate | 8 |
| Očuvanje postojećeg radnog mjesta | 6 |
| **2.** | **Ekonomska veličina gospodarstva SO (eur)** | **max.10** |
| 4.000-7.999 | 10 |
| 2.000-3.999 | 8 |
| **3.** | **Stupanj razvijenosti JLS u kojem se provode aktivnosti iz poslovnog plana sukladno indeksu razvijenosti** | **max. 10** |
| I. ili II.skupina JLS | 10 |
| III. ili IV. skupina JLS | 8 |
| V. ili VI. ili VII. ili VIII. skupina JLS | 6 |
| **4.** | **Demografsko obilježje naselja u kojem se provode aktivnosti iz poslovnog plana (Popis naselja po broju stanovnika je u Dodatku 5.)** | **max. 10** |
| Naselje do 199 stanovnika | 10 |
| Naselje od 200 do 599 stanovnika | 8 |
| Naselje od 600 do 999 stanovnika | 6 |
| Naselje od 1000 i više stanovnika | 4 |
| **5.** | **Aktivnosti iz poslovnog plana imaju pozitivan utjecaj na okoliš** | **10** |
| **6.** | **Korisnik je upisan u Upisnik ekoloških poljoprivrednika ili je registriran u evidenciji sustava kvalitete** | **5** |
| **7.** | **Korisnik ulaganje provodi u sektoru stočarstva i uzgoja ljekovitog i aromatičnog bilja** | **5** |
| **8.** | **Aktivnosti iz poslovnog plana se odnose na preradu masline, proizvodnju vina i/ili proizvodnju pršuta** | **5** |
| **Najveći mogući broj bodova** | | **65** |
| **Prag prolaznosti** | | **24** |

**Kriterij odabira 1**

Da bi nositelj projekta ostvario bodove po navedenom kriteriju korisniku obrascu Poslovnog plana u kartici Akcijski i financijski plan mora imati navedene aktivnosti operativnog poslovanja: novostvorenih radnih mjesta – novozaposleni na puno radno vrijeme, uključujući i samozapošljavanje, očuvanje radnog mjesta i dodatno zapošljavanje na minimalno 6 mjeseci tijekom godine, te očuvanja postojećeg radnog mjesta.

**Kriterij odabira 2**

Da bi nositelj projekta ostvario bodove po navedenom kriteriju mora dostaviti Potvrdu Savjetodavne službe o ekonomskoj veličini poljoprivrednog gospodarstva izdanu nakon objave LAG Natječaja te potpisanu od djelatnika Savjetodavne službe.

Nositelj će u Prijavnom obrascu dodijeliti odgovarajući broj bodova sukladno ekonomskoj veličini svog poljoprivrednog gospodarstva.

**Kriterij odabira 3**

**Od 01. siječnja 2018. stupila je na snagu nova Odluka o razvrstavanju jedinice lokalne i područne (regionalne) samouprave prema stupnju razvijenosti, NN 132/17.**

Link: https://narodne-novine.nn.hr/clanci/sluzbeni/2017\_12\_132\_3022.html

Područje LAG-a „Krka“ prema novom stupnju razvijenosti:

|  |  |
| --- | --- |
| I. i II. skupina JLS | Općine: Unešić i Ružić  Grad: Skradin |
| III. i IV. skupina JLS | Općina Promina |
| V. ili VI. ili VII. ili VIII. skupina JLS | Općina Bilice  Gradovi: Drniš i Šibenik |

**Kriterij odabira 4**

Popis naselja područja LAG-a KRKA po broju stanovnika je u Prilogu V. Natječaja.

**Kriterij odabira 5**

Nositelj projekta može ostvariti bodove po ovom kriteriju ukoliko se prijavljene aktivnosti (bez obzira na njihov udio u projektu) odnose na obnovljive izvore energije i/ili uštedu energije. Obnovljivi izvori energije uključuju sve oblike obnovljivih izvora energije kao što su solarni paneli, fotonaponski paneli, dizalice topline, sustavi za grijanje na biomasu, bioplin, geotermalnu energiju i slično. Pod uštedom energije podrazumijeva se građenje objekta minimalno B energetskog razreda, te kupnja novih priključnih strojeva i opreme do minimalno 30% ukupne investicije.

Nositelj projekta mora u tabličnom dijelu obrasca poslovnog plana - navesti, a u opisnom dijelu obrasca poslovnog plana opisati ulaganja koja se odnose na obnovljive izvore energije i/ili uštedu energije.

**Kriterij odabira 6**

Nositelj projekta može ostvariti bodove po ovom kriteriju ukoliko dostavi dokaz o upisu u Upisnik subjekata u ekološkoj proizvodnji i/ili dokaz o registraciji/evidenciji sustava kvalitete.

**Kriterij odabira 7**

Da bi nositelj projekta ostvario bodove po navedenom kriteriju, ulaganje mora biti usmjereno na sektore: stočarstva, uzgoja ljekovitog i aromatičnog bilja, te mora u Poslovnom planu u kartici Akcijski i financijski plan crvenom bojom teksta označiti ulaganja koja se odnose na neki od navedenih prioritetnih sektora.

**Kriterij odabira 8**

Da bi nositelj projekta ostvario bodove po navedenom kriteriju, ulaganje mora biti usmjereno na preradu masline, proizvodnju vina i/ili proizvodnju pršuta, te mora u Poslovnom planu u kartici Akcijski i financijski plan crvenom bojom teksta označiti ulaganja koja se odnose na neki od navedenih prioritetnih sektora.